सिटी ओपन : सानिया एकल के पहले दौर में हारीं  
महिला टेनिस खिलाड़ी सानिया मिर्जा को डब्ल्यूटीए सिटी ओपन टूर्नामेंट के शुरुआती मुकाबले में हार का सामना करना पड़ा है।
भारत की शीर्ष वरीयता प्राप्त एकल महिला टेनिस खिलाड़ी सानिया मिर्जा को डब्ल्यूटीए सिटी ओपन टूर्नामेंट के शुरुआती मुकाबले में हार का सामना करना पड़ा है। सोमवार को खेले गए महिलाओं की एकल स्पर्धा के पहले दौर में टूर्नामेंट की सातवीं वरीयता प्राप्त सानिया को कनाडा की स्टेफनी डुबोईस ने 7-5, 6-4 से पराजित किया।  उल्लेखनीय है कि इस वर्ष सानिया हाल ही में वर्ष के तीसरे ग्रैंड स्लैम विम्बलडन के एकल स्पर्धा के पहले दौर में ही हार गई थीं। इससे पहले, वह दुबई ओपन और इंडियन वेल्स के दूसरे दौर में पहुंचने में कामयाब हुई थीं।